作者:賈仲明
標題:蕭淑蘭情寄菩薩蠻・小桃紅
內容:你九經三史煞曾諳，習典故觀《通鑑》。課賦吟濤有風範，更非凡，臨帖寫字知個濃淡。把今古博覽，將前人比勘，那一事不詳參？(雲)先生九經皆通，無書不讀，豈不曉三綱五常之理？聖人言："男子三十而娶。"又云："不孝有三，無後為大。"何不求一門親事，老身當為月老，聘結良姻。先生尊意如何？(張世英雲)嬤嬤言之甚善。但小生在此處館，惟知守嚴父之訓，讀聖人之書，豈有求親之念哉？(嬤嬤唱)。